Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 473/14/8803	Košice II, 8.1.2015
EEČ : 2-64-4-2015

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno a,b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obvinenému XXXXX pre prečin nebezpečné vyhrážanie podľa § 360 ods. 1, ods. 2  písm. a), b) Trestného zákona, ktorého sa mal dopustiť tak, že :

dňa 26.06.2014 vo FNLP na Rastislavovej č. 43 v Košiciach sa vyhrážal zabitím bývalej manželke XXXXX, slovami ,, oklamala si ma, nenávidím ťa, zabijem ťa a taktiež dňa 27.06.2014 poslal poškodeným  XXXXX , XXXXX,  XXXXX,, XXXXX, , sestre                        Ing. Eve Stehlovej a bratovi XXXXX z  mailovej adresy XXXXX> mailovú správu v znení ,, zhoria vam auta, zoberiem vam deti do troctva na sex a zabijem ich domov vam pridu zabery z ich poprav budete zit v strachu do konca zivota ci naozaj umreli obetujem aj vlastneho syna vyhubim krv duricovcov dubinskych skoncis v base na poriadne dlhu dobu zil som z kontajnerov na ulici prosil som o pomoc vsetci ste  na mna srali ked dokonam pomstu zacnem odznova P.S vzdy dosiahnem svoj ciel“, čím takto vzbudil u hore uvedených poškodených  obavu z uskutočnenia vyššie uvedených vyhrážok,

lebo obvinený nebol v čase činu pre nepríčetnosť trestne zodpovedný

Odôvodnenie:
Poverený príslušník Okresného riaditeľstva PZ XXXXX, Obvodného oddelenia XXXXX - Nad jazerom uznesením podľa § 199 ods. 1 Tr. por. sp. zn. ORP-2531/JA-KE-2014 z  18.07.2014 začal trestné stíhanie a súčasne podľa § 206 ods. 1 Tr. por.  vzniesol obvinenie XXXXX za prečin nebezpečné vyhrážanie podľa § 360 ods. 1, ods. 2 písm. b/ Tr. zák. na tom skutkovom základe, že dňa 26.06.2014 vo FNLP na Rastislavovej č. 43 v Košiciach sa vyhrážal bývalej manželke XXXXX, nar. XXXXX, trvale bytom XXXXX, XXXXX slovami ,, oklamala si ma, nenávidim ťa, zabijem ťa a taktiež dňa 27.06.2014 poslal z mailovej adresy XXXXX mail so slovami ,, zhoria vam auta, zoberiem vam deti do troctva na sex a zabijem ich domov vam pridu zabery z ich poprav budete zit v strachu do konca zivota ci naozaj umreli obetujem aj vlastneho syna vyhubim krv duricovcov dubinskych skoncis v base na poriadne dlhu dobu zil som z kontajnerov na ulici prosil som o pomoc vsetci ste  na mna srali ked dokonam pomstu zacnem odznova P.S vzdy dosiahnem svoj ciel“, čím takto uvedeným konaním u svojej bývalej manželky XXXXX Ďuricovej ako aj XXXXX, nar. 23.10.1962, trvale bytom Suchodolinská č. 12, XXXXX, XXXXX, nar. 07.12.1966, trvale bytom Čermeľská cesta 102A, XXXXX, XXXXX, nar. 28.12.1973, trvale bytom Rastislavova č. 14, XXXXX, Ing. Eve Stehlovej, nar. 08.11.1974, trvale bytom Rázusová 59, XXXXX a XXXXX, nar. 26.08.1972, bytom Veľké Leváre č. 1325 vzbudil dôvodnú obavu o ich život a zdravie, že svoje vyhrážky aj uskutoční.  

V bolo protiprávne konanie obvineného právne prekvalifikované na prečin nebezpečného vyhrážania podľa § 360 ods. 1, ods. 2  písm. a), b) Trestného zákona. 

	Hore uvedený skutkový stav bol v prípravnom konaní preukázaný nasledovnými dôkazmi :

	Svedkyňa - poškodená XXXXX - bývalá manželka obvineného vo svojom výsluchu potvrdila, že dňa 26.06.2014 v priestoroch FNLP na ul. Rastislavovej č. 43 v Košiciach sa jej obvinený vyhrážal zabitím. Dňa 27.06.2014 si prečítala výhražný mail obsahujúci vyhrážky uvedené vo výrokovej časti tohto uznesenia. Poškodená potvrdila dôvodnosť obavy o život a zdravie svoje, ako aj svojho syna.   

	Svedkovia - poškodení XXXXX, XXXXX, XXXXX, XXXXX a  XXXXX vo svojich výsluchoch potvrdili, že po oboznámením sa s obsahom predmetného výhražného mailu z 27.06.2014 pociťovali obavu z uskutočnenia vyhrážok. XXXXX obavu z prezentovaných vyhrážok nepociťoval.  

Pravdivosť vyššie opísaných skutočností potvrdzujú aj listinné dôkazy , a to : predmetné mailové správy a lekárske správy. 

	Obvinený vo svojom výsluchu využil svoje zákonné právo a odmietol vypovedať. 

	Po vyhodnotení vyššie produkovaných dôkazov je nutné uzavrieť, že obvinený spáchal skutok uvedený vo výrokovej časti citovaného uznesenia.		

Na strane druhej poverený príslušník  PZ uznesením podľa § 142 ods. 1 Tr. por.  vyššie uvedenej spisovej značky  z 11.09.2014 pribral do trestného konania na základe príkazu sudcu pre prípravné konanie Okresného súdu XXXXX II  dvoch znalcov z odboru zdravotníctva, odvetvie psychiatria na vyšetrenie duševného stavu obvineného. 

	Znalci z odboru zdravotníctva odvetvia psychiatrie XXXXX a XXXXX v záveroch svojho písomne podaného znaleckého posudku zo dňa 18.09.2014 uviedli, že obvinený trpí závažnou duševnou poruchou - bipolárnou afektívnou poruchou, pričom v čase spáchania skutku išlo o akútnu manickú fázu . V čase spáchania trestného činu boli ovládacie a rozpoznávacie schopnosti u obvineného vymiznuté, preto nemohol rozpoznať nebezpečenstvo svojho konania a nebol schopný svoje konanie ovládať. Bez psychiatrickej liečby by bol jeho pobyt na slobode z hľadiska psychiatrického pre spoločnosť nebezpečný, a preto doporučujú obvinenému uložiť ochranné psychiatrické liečenie ambulantnou formou.

	Podľa § 23 Tr. zak. kto pre duševnú poruchu v čase spáchania činu inak trestného, nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak. 

	Znalci z odboru zdravotníctva, odvetvia psychiatrie v záveroch písomne podaného znaleckého posudku konštatovali, že obvinený v čase trestnej činnosti nebol schopný rozpoznať nebezpečenstvo svojho správania a svoje konanie ovládať. 

	Vzhľadom na túto skutočnosť je potrebné vyvodiť právny záver o nepríčetnosti obvineného a v dôsledku tejto skutočnosti aj o absencii trestnej zodpovednosti obvineného. 

Podľa § 215 ods. 1 písm. e/ Tr. por. prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 
	
	Vzhľadom na vyššie uvedené skutočnosti bolo potrebné rozhodnúť tak, ako to vyplýva z výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrej Šaro
prokurátor